PATVIRTINTA

Žeimelio darželio-daugiafunkcio centro „Ąžuoliukas direktoriaus 2017 m. spalio d. įsakymu Nr. V-

**ŽEIMELIO DARŽELIO-DAUGIAFUNKCIO CENTRO „ĄŽUOLIUKAS“**

**DARBUOTOJŲ MOKYMO IR KVALIFIKACIJOS KĖLIMO**

**TVARKOS APRAŠAS**

**I. BENDROSIOS NUOSTATOS**

1. Pakruojo rajono Žeimelio darželio-daugiafunkcio centro „Ąžuoliukas“ (toliau –Centro) darbuotojų mokymas ir kvalifikacijos kėlimas organizuojamas vadovaujantis Lietuvos Respublikos Vyriausybės nutarimais, Švietimo ir mokslo ministerijos teisės aktais, Lietuvos Respublikos švietimo ir kitais įstatymais, Pedagogų atestacijos nuostatais ir Pakruojo rajono Žeimelio darželio-daugiafunkcio centro „Ąžuoliukas“nuostatais. Centro darbuotojų mokymo ir kvalifikacijos kėlimo tvarka (toliau – Tvarka) reglamentuoja Centro vadovo, jo pavaduotojo ugdymui, auklėtojų, pedagoginių darbuotojų, logopedo kvalifikacijos tobulinimo tikslus, principus, formas, organizavimą bei finansavimą.

2. Tvarkoje vartojamos sąvokos:

**Edukacinė išvyka** – išvyka, kurios metu vykdoma kvalifikacijos tobulinimo programa ir įgyjamos,

plėtojamos kompetencijos.

**Konferencija** – teorinis diskusinis susirinkimas, pasitarimas, trunkantis ne mažiau kaip 6 akademines valandas, vykdomas pagal programą.

**Kvalifikacijos tobulinimas** – neformalus švietimas ir savišvieta, kuriais siekiama įgyti, plėtoti profesinei veiklai reikalingas kompetencijas.

**Kvalifikacijos tobulinimo institucija** – švietimo įstaiga ar kitas švietimo teikėjas, turintis teisę vykdyti valstybinių ir savivaldybių mokyklų vadovų, jų pavaduotojų ugdymui, mokytojų, pagalbos mokiniui specialistų kvalifikacijos tobulinimą.

**Kvalifikacijos tobulinimo programa** – kompetencijų plėtojimo planas ir jo realizavimo aprašas, kuriame numatyti mokymo(si) tikslai, uždaviniai, formos, turinys. Įgyvendinimo nuoseklumas, trukmė, numatyti mokymo(si) metodai ir priemonės, plėtojamos, įgyjamos kompetencijos ir jų vertinimas. Kvalifikacijos tobulinimo programa gali būti sudaryta iš vieno ar kelių mokymo modulių.

**Kvalifikacijos tobulinimo renginys** – veikla pagal kvalifikacijos tobulinimo programą.

**Kursai** – kvalifikacijos tobulinimo renginys, sudarytas iš kelių mokymo modulių.

**Mokymo modulis** – tam tikros kvalifikacijos įgijimo arba kvalifikacijos tobulinimo programos autonominė dalis, kuriai būdingi savarankiški tikslai, turinys, apimtis, mokymo(si) metodai bei vertinimas.

**Seminaras** – dėstytojo, lektoriaus vadovaujama interaktyvi dalyvių sąveika pagal kvalifikacijos tobulinimo programą.

**Stažuotė** – veikla, vykdoma pagal kvalifikacijos tobulinimo programą, kuria siekiama įgyti ar plėtoti praktinės veiklos kompetencijas, įgyti praktinės patirties.

3. Kvalifikacijos kėlimo išlaidas apmoka Centras iš Centrui skirtų kvalifikacijos kėlimui lėšų. Jei nepakanka lėšų, darbuotojai gali apmokėti asmeninėmis lėšomis.

**II. TIKSLAI IR PRINCIPAI**

4. **Kvalifikacijos kėlimo tikslai**:

4.1. skatinti darbuotojų kūrybiškumą, dalyko ir metodinės veiklos tobulinimą, profesinės kompetencijos augimą;

4.2. siekti didesnės darbuotojų atsakomybės už profesinės veiklos rezultatus;

4.3. sudaryti sąlygas darbuotojams įgyvendinti kvalifikacinius reikalavimus, apibrėžtus Pedagogų atestacijos nuostatuose.

**5. Kvalifikacijos kėlimo principai**:

5.1. **Lygiateisiškumas**. Kiekvienas Centro darbuotojas: vadovas, pavaduotojas ugdymui, auklėtoja, logopedas turi teisę kelti savo kvalifikaciją kvalifikacijos renginiuose.

5.2. **Tęstinumas.** Kvalifikacijos kėlimas – nenutrūkstamas procesas.

5.3. **Sistemingumas.** Kvalifikacijos kėlimas yra sistemingas – vadovai ir kiti pedagoginiai darbuotojai sistemingai kelia kvalifikaciją renginiuose.

5.4. **Pasirenkamumas**. Kvalifikacijos renginiai pasirenkami laisvai, derinant juos su Centro Strateginio plano, metinių veiklos planų tikslais ir uždaviniais.

5.5. **Suinteresuotumas**. Dalyvavimas kvalifikacijos renginiuose leidžia siekti aukštesnės kvalifikacinės kategorijos atestuojantis. Centro administracija ir metodinė grupė atsižvelgia į kvalifikacijos kėlimą, vertina darbus, pedagogo metinės veiklos rezultatus.

**III. KVALIFIKACIJOS KĖLIMO TVARKA**

6. Pedagogas, ketindamas dalyvauti kvalifikaciniame renginyje, ne vėliau kaip pieš 3 darbo dienas kreipiasi į Centro direktorių.

7. Jei kvalifikacinis renginys yra apmokamas iš Centro lėšų ir susijęs su išvykimu iš darbo vietos, suderina su Centro direktoriumi ir rašo prašymą.

8. Pedagogas yra atsakingas, kad dokumentai, patvirtinantys dalyvavimą kvalifikaciniuose renginiuose, visi būtų pateikti laiku Centro pavaduotojai ugdymui.

9. Pedagogai, grįžę iš seminarų, kursų, atlieka gautos informacijos sklaidą metodinėje grupėje arba Mokytojų tarybos posėdžiuose;

10. Pedagogų kvalifikacijos kėlimui prioritetai teikiami tokia tvarka:

10.1. kvalifikacijos kėlimo renginiai, kurie susiję su Centro veiklos prioritetais (metų veiklos plane);

10.2. pedagogams, kuriems atestacija numatyta tų metų atestacijos programoje, ir pedagogams, kurie renkasi kvalifikacijos renginius, organizuojamus rajone, Centre;

10.3. atsižvelgiama, kiek dienų per metus dalyvauta kvalifikacijos kėlimo renginiuose (mokytojas turi teisę kelti kvalifikaciją 5 d. per metus);

10.4. keliant kvalifikaciją nemokamuose kvalifikacijos kėlimo renginiuose;

10.5. keliant kvalifikaciją ne darbo metu;

10.6. atsižvelgiama į metodinės grupės rekomendacijas.

**IV. DOKUMENTŲ VALDYMAS IR SAUGOJIMAS**

11. Mokytojų prašymai dalyvauti kvalifikacijos kėlimo renginiuose yra tvirtinami įsakymu, kvalifikacijos pažymėjimų kopijos yra saugomi darbuotojų asmens bylose.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_